ทองขึ้นรอรับการประชุม FOMC
ในคืนวันศุกร์ที่ผ่านมา ราคาทองคำพุ่งขึ้นอย่างมากกว่า 40 เหรียญสหรัฐ จากระดับ 1,590 เหรียญสหรัฐ จนทะลุระดับ 1,740 เหรียญสหรัฐ ทำให้ราคาทองไทยในวันเสาร์ปรับตัวสูงขึ้นทันที 350 บาท/บาททองคำ สร้างความฮือฮาให้กับนักลงทุนในตลาดทองคำเป็นอย่างมาก โดยทองคำขึ้นโดดเด่นเมื่อวันศุกร์ในสัปดาห์ก่อนหน้านี้กว่า 30 เหรียญสหรัฐ ภายหลังคำปราศรัยของนายเบน เบอร์แนนคี ซึ่งสาเหตุหลักของการปรับตัวสูงขึ้นของราคาทองคำในรอบนี้มาจากการประกาศตัวเลข NonFarm Payrolls เมื่อคืนวันศุกร์ที่ออกมาแย่กว่าที่คาดอย่างมาก คือคนมีการจ้างงานเพิ่มขึ้นเพียง 9.6 หมื่นตำแหน่ง จากการคาดการณ์ว่าจะเพิ่มขึ้น 1.23 แสนตำแหน่ง แม้ว่าตัวเลข Unemployment Rate จะออกมาลดลงเหลือ 8.1% ตลาดกลับไม่ได้ให้ความสนใจ ยังมุ่งประเด็นในตัวเลขภาคการจ้างงาน และมีความคาดหมายจาก Goldman Sachs ผ่านทาง CNBC ว่า โอกาสที่จะมีการประกาศใช้มาตรการ QE 3 ในสัปดาห์หน้าภายหลังการประชุม FOMC มีมากกว่า 50% ด้วยประเด็นเนื้อข่าวแบบนี้จึงเป็นส่วนสนับสนุนให้ราคาทองคำปรับตัวสูงขึ้นโดดเด่นท่ามกลางการซื้อขายในตลาด COMEX เมื่อคืนวันศุกร์
10 ก.ย. 2555

ในคืนวันศุกร์ที่ผ่านมา ราคาทองคำพุ่งขึ้นอย่างมากกว่า 40 เหรียญสหรัฐ จากระดับ 1,590 เหรียญสหรัฐ จนทะลุระดับ 1,740 เหรียญสหรัฐ ทำให้ราคาทองไทยในวันเสาร์ปรับตัวสูงขึ้นทันที 350 บาท/บาททองคำ สร้างความฮือฮาให้กับนักลงทุนในตลาดทองคำเป็นอย่างมาก โดยทองคำขึ้นโดดเด่นเมื่อวันศุกร์ในสัปดาห์ก่อนหน้านี้กว่า 30 เหรียญสหรัฐ ภายหลังคำปราศรัยของนายเบน เบอร์แนนคี ซึ่งสาเหตุหลักของการปรับตัวสูงขึ้นของราคาทองคำในรอบนี้มาจากการประกาศตัวเลข NonFarm Payrolls เมื่อคืนวันศุกร์ที่ออกมาแย่กว่าที่คาดอย่างมาก คือคนมีการจ้างงานเพิ่มขึ้นเพียง 9.6 หมื่นตำแหน่ง จากการคาดการณ์ว่าจะเพิ่มขึ้น 1.23 แสนตำแหน่ง แม้ว่าตัวเลข Unemployment Rate จะออกมาลดลงเหลือ 8.1% ตลาดกลับไม่ได้ให้ความสนใจ ยังมุ่งประเด็นในตัวเลขภาคการจ้างงาน และมีความคาดหมายจาก Goldman Sachs ผ่านทาง CNBC ว่า โอกาสที่จะมีการประกาศใช้มาตรการ QE 3 ในสัปดาห์หน้าภายหลังการประชุม FOMC มีมากกว่า 50% ด้วยประเด็นเนื้อข่าวแบบนี้จึงเป็นส่วนสนับสนุนให้ราคาทองคำปรับตัวสูงขึ้นโดดเด่นท่ามกลางการซื้อขายในตลาด COMEX เมื่อคืนวันศุกร์
การเตรียมความพร้อมรับมือการประชุม FOMC
การเตรียมความพร้อมในเชิงการลงทุน การบริหารพอร์ตการลงทุนและเงินลงทุนให้อยู่ในสภาพที่เหมาะสม ในลักษณะของการลงทุนให้เตรียมทั้งในแง่ข่าวที่เป็นบวกและข่าวที่เป็นลบ ในกรณีเช่นนี้ดังกล่าวในคืนวันพฤหัสบดีที่นายเบอร์แนนคีจะออกมาแถลงผลการประชุม FOMC คืนวันพฤหัสบดีหรือเช้าวันศุกร์บ้านเรา จึงมีโอกาสได้ทั้งสองกรณี คือ กรณีที่ 1 หากไม่มีการประกาศใช้ QE 3 ราคาทองคำน่าจะปรับตัวลดลงอย่างรวดเร็ว ในขณะที่กรณีที่ 2 เฟดอาจมีการประกาศ QE 3 ภายหลังการประชุม FOMC นี้ ทองคำก็จะดีดขึ้นอย่างรวดเร็ว ในเชิงทฤษฎีบอกว่า การเตรียมความพร้อมในคืนวันพฤหัสบดีที่จะมีเนื้อข่าวสำคัญเช่นนี้ ไม่มีใครทราบแน่นอนว่าจะออกหัวหรือก้อย ในเชิงการลงทุนที่ดีที่สุด จึงแนะนำให้นักลงทุนควรจะทำตัวให้ว่างหรือทำพอร์ตให้ว่างนั่นเอง เพื่อว่าจะสามารถทำการเข้าซื้อหรือขายก็ได้ตามสภาพของตลาดที่เป็นไปจริงๆ นั่นคือในสภาพตลาดที่เป็นได้ทั้งขึ้นและลง ก็ใช้วิธีการดังกล่าวเพื่อที่จะสามารถติดตามการลงทุนไปในทิศทางเดียวกันกับข่าว ถ้าข่าวไปในเชิงบวกราคาขึ้น เราซื้อตาม ถ้าข่าวออกมาในเชิงลบ เราก็จะขายตามเช่นเดียวกัน นั่นคือเราจะอยู่ในฝั่งที่เป็นผู้ชนะตลาดอยู่เสมอ
วิเคราะห์ราคาทองคำทางเทคนิค
ราคาทองคำยังอยู่ในทิศทางแนวโน้มขาขึ้น โดยที่ราคาปรับตัวสูงขึ้นต่อเนื่องและรุนแรง ทำให้ในเชิงการลงทุนนักลงทุนจะต้องหาจังหวะในการเข้าออกให้ได้ลงตัวที่สุด และพยายามถือสถานะเป็น Long Position โดยการปรับ Portfolio และกลยุทธ์ให้เหมาะสมกับตลาดตลอดเวลา แนวราคาเป้าหมายถัดไปต่อจากนี้จะอยู่ที่ระดับ 1,780 เหรียญสหรัฐ ซึ่งเป็นจุดสูงสุดเดิมเมื่อปลายเดือน ก.พ.ที่ผ่านมา ในขณะที่แนวรับเริ่มขยับมาอยู่ที่ระดับ 1,710 เหรียญสหรัฐในระยะสั้น จึงแนะนำให้นักลงทุนทำการขายทำกำไรเป็นระยะๆ ตามสภาพตลาด